עמותת אור ירוק לשינויי תרבות הנהיגה בישראל מציינת השנה עשור לפעילותה בכנס העשור אשר יערך השבוע בביתן 1, גני התערוכה, ת"א. בכנס יתנהל משפט ציבורי סביב השאלה האם המבנה השלטוני של ישראל מאפשר מאבק יעיל בתאונות הדרכים.
הכנס יערך בהשתתפות ראש הממשלה, הרמטכ"ל, המפכ"ל, שר התחבורה והבטיחות בדרכים, שרי בלייר-רעייתו של ראש ממשלת בריטניה לשעבר, טוני בלייר, ומשתתפים מקצועיים רבים. הכנס ילווה ביום שידורים מיוחד בגלי צה"ל ובערוץ 2 "קשת".
במסגרת הכנס יחולקו ארבעה אותות: לרגל העשור יוענק על ידי ראש הממשלה אות אור ירוק לאיש העשור בבטיחות בדרכים- הח"כ גלעד ארדדן. "אות אור ירוק לתקשורת" למדיום תקשורתי ולעיתונאים. "אות אור ירוק לבטיחות בדרכים" בשיתוף "גלובס", עיתון העסקים של ישראל, במסגרתו יוענקו אותות לארבעה ציי רכב מהקטגוריות: היסעים, משאיות, רכב קל ורכב מעורב. השנה האותות יהיו פסלונים ייחודיים שעוצבו במיוחד על ידי האומן דודו גרשטיין.
"אות יחידות התנועה המצטיינות" יוענק לשתי יחידות מתנדבי התנועה המצטיינות במשטרה.
את ערב הגאלה, ינחה דני קושמרו, ובתכנית האומנותית יופיעו דוד ד'אור ואתי אנקרי עם סימפונט רעננה. את יום העיון ינחה: בן כספית ואורחות הכבוד מחו"ל הן הגב' שרי בלייר QC, בריטניה והגב' ססיל פטי, המתאמת הבינמשרדית לבטיחות בדרכים של ממשלת צרפת.
כנס העשור, עמותת אור ירוק, ביתן 1, גני התערוכה, ת"א, 26 ו- 27 בדצמבר.